**LĒMUMS**

LIEPĀJĀ

|  |  |
| --- | --- |
| 2021.gada 18.martā |  Nr.89/3(prot. Nr.3, 5.§) |

Par nekustamā īpašuma nodokļa
samaksas termiņu pārcelšanu

Pamatojoties uz Covid-19 infekcijas izplatības seku pārvarēšanas likuma 5.pantu, kas paredz pašvaldībām tiesības 2021.gadā noteikt citus nekustamā īpašuma nodokļa samaksas termiņus, kas atšķiras no likumā “Par nekustamā īpašuma nodokli” noteiktajiem, tos pārceļot uz vēlāku laiku 2021.gada ietvaros, likuma “Par pašvaldībām” 21.panta pirmo daļu un izskatot Liepājas pilsētas domes pastāvīgās Finanšu komitejas 2021.gada 11.marta lēmumu (sēdes protokols Nr.3), kā arī, lai mazinātu nekustamā īpašuma nodokļa maksātājiem negatīvo ietekmi, kas var rasties saistībā ar Covid-19 izplatības ierobežošanu, LIEPĀJAS PILSĒTAS DOME

N O L E M J :

1. Liepājas pilsētas administratīvajā teritorijā esošajiem nekustamajiem īpašumiem nekustamā īpašuma nodokļa samaksas termiņu pārcelt:

1.1. no 2021.gada 31.marta uz 2021.gada 1.jūliju;

1.2. no 2021.gada 17.maija uz 2021.gada 30.septembri.

2. Liepājas pilsētas pašvaldības iestādes “Liepājas pilsētas pašvaldības administrācija” Sabiedrisko attiecību un mārketinga daļai nodrošināt lēmuma publicēšanu masu informācijas līdzekļos.

3. Liepājas pilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Sabiedrisko attiecību un mārketinga daļai, Finanšu pārvaldei, Vides aizsardzības un reģionālās attīstības ministrijai |